open-index/open-wikipedia-markdown huggingface dataset:
పిడికిలి

**పిడికిలి** లేదా **ముష్టి** (Fist) అనగా చేతి వేళ్ళను బొటన వేలితో సహా అరచేతిలోనికి ముడుచుకొని ఉండడం. దీనినే కొన్ని సందర్భాలలో **గుప్పెడు** అని అంటారు.

పిడికిలితో చేసే యుద్ధ క్రీడ ముష్టి యుద్ధం బాగా ప్రసిద్ధిచెందినది. సామాన్యంగా సంఘంలో కూడా పిడికిలి బిగించడం యుద్ధానికి పిలవడం అన్నమాట.

ఆహార పదార్ధాల్ని చేతితో వడ్డించేటప్పుడు పిడికిలితో గాని లేదా దోసిలితో గాని వేస్తాము. పిడికిలిలో ఒక చేయి ఉపయోగిస్తే దోసిలిలో రెండు చేతులు ఉపయోగించి ఒక పెద్ద గిన్నె మాదిరిగా చేసి దోసిలి పై వరకు పదార్ధాల్ని నింపవచ్చును.

పక్షుల వేట (Falcony) లో వేట పక్షుల్ని పిడికిలి మీద నిల్చోబెట్టుకుంటారు.

ముష్టి యుద్ధం సాధారణం గా రాజకీయ రంగములో నాయకుల పదవుల కోసం పోట్లాడే సమయములో తరచుగా దిన పత్రికలలో వార్తలు చదువుతుంటాము .  అందులో  40 ఏండ్ల కిందటి రాజకీయ చరిత్రలోకి  ఒకసారి  మనము చుస్తే,  అంతర్గత కలహాలు, కుమ్ములాటలతో మొరార్జీ ప్రభుత్వం పతనం కాగా నే  " **ప్రధాని పదవి కోసం  ప్రతిపక్ష శిబిరంలో ముందస్తు ముష్టియుద్ధం"**.  ఇద్దరు పెద్ద నాయకులు ప్రధాని పదవి కోసం పోటీపడ్డారు    . పూర్వ కాలములో మహాభారతము లోని ఉద్యోగ పర్వంలో రెండవ అధ్యాయములో చుస్తే "ముష్టి మాదాయ భారత " అనే పదము వ్రాసినారు   .  

## మూలాలు

వర్గం:శరీర నిర్మాణ శాస్త్రము
అక్కచెరువుపాలెం

**అక్కచెరువుపాలెం**: ప్రకాశం జిల్లా, జరుగుమల్లి మండలానికి చెందిన రెవెన్యూయేతర గ్రామం. 
## ప్రధాన పంటలు
*ఈ ఊరిలొ ప్రధానంగా పొగాకు, శనగ ప0టలు పండిస్తారు.

## సమీప గ్రామాలు
చోడవరం 4 కి.మీ, నరసింగోలు 5 కి.మీ, చతుకుపాడు 5 కి.మీ, గోగినేనివారిపాలెం 5 కి.మీ.
## మూలాలు
పద్మశ్రీ పురస్కారం

**పద్మశ్రీ** భారత ప్రభుత్వంచే ప్రదానంచేసే పౌరపురస్కారం. వివిధ రంగాలైన కళలు, విద్య, పరిశ్రమలు, సాహిత్యం, శాస్త్రం, క్రీడలు, సామాజిక సేవ, మొదలగు వాటిలో సేవ చేసిన వారికి ప్రాథమికంగా ఇచ్చే పౌరపురస్కారం.పౌర పురస్కారాలలో ఇది నాలుగవ స్థానాన్ని ఆక్రమిస్తుంది. అత్యున్నత పురస్కారం భారతరత్న, రెండవది పద్మ విభూషణ్ మూడవది పద్మ భూషణ్, నాలుగవది పద్మశ్రీ. ఈ పురస్కారం పతకం రూపంలో వుంటుంది, దీనిపై దేవనాగరి లిపిలో "పద్మ" "శ్రీ"లు వ్రాయబడి వుంటాయి. ఈ పురస్కారాన్ని 1954 జనవరి 2 న స్థాపించారు. ఫిబ్రవరి 2023 నాటికి, మొత్తం 3421 మంది పౌరులు ఈ పురస్కారాన్ని పొందారు. ఏటా గణతంత్ర దినోత్సవం నాడు భారత ప్రభుత్వం ఈ పురస్కారాలను అందిస్తుంది.

## తిరస్కరణలు
సంగీతకారుడు హేమంత కుమార్ ముఖర్జీ, సితార్ వాద్యకారుడు విలాయత్ ఖాన్, విద్యావేత్త, రచయిత మమోని రైసోమ్ గోస్వామి, పాత్రికేయుడు కనక్ సేన్ దేకా, ప్రముఖ బాలీవుడ్ స్క్రీన్ రైటర్ సలీం ఖాన్‌తో సహా పలువురు ప్రతిపాదిత గ్రహీతలు వివిధ కారణాల వల్ల పద్మశ్రీని తిరస్కరించారు. పర్యావరణ కార్యకర్త సుందర్‌లాల్ బహుగుణ, ఇంగ్లీష్ బిలియర్డ్స్ ఛాంపియన్ మైఖేల్ ఫెరీరా వంటి కొందరు ప్రతిపాదిత గ్రహీతలు ఈ గౌరవాన్ని తిరస్కరించాక, ఆ తర్వాత పద్మభూషణ్ లేదా పద్మవిభూషణ్ వంటి మరింత ప్రతిష్టాత్మకమైన పురస్కారాన్ని స్వీకరించారు. చలనచిత్ర నిర్మాత అరిబమ్ శ్యామ్ శర్మ, రచయిత ఫణీశ్వర్ నాథ్ 'రేణు', పంజాబీ రచయిత దలీప్ కౌర్ తివానా, ప్రముఖ కవి జయంత మహాపాత్ర వంటి కొందరు ఈ గౌరవాన్ని మొదట స్వీకరించి, ఆ తర్వాత తిరిగి ఇచ్చేసారు.

2022లో, బెంగాలీ గాయని "గీతశ్రీ" సంధ్యా ముఖోపాధ్యాయ, 90 ఏళ్ల వయస్సులో, 73వ భారత గణతంత్ర దినోత్సవం సందర్భంగా పద్మశ్రీ పురస్కారం కోసం ఆమెను ప్రతిపాదించగా ఆమె తిరస్కరించింది. మీడియా నివేదికల ప్రకారం, ఈ ప్రముఖ గాయని తన ఎనిమిది దశాబ్దాల కెరీర్‌లో పద్మశ్రీ కంటే ఉన్నతమైన పురస్కారానికి తాను అర్హురాలినని భావించినందున ఆమె దాన్ని తిరస్కరించింది. "జూనియర్ ఆర్టిస్ట్‌కి పద్మశ్రీ మరింత నప్పుతుంది" అని ఆమె కుమార్తె చెప్పింది. ఆమె తిరస్కరణ కారణంగా, 2022 పద్మ అవార్డు గ్రహీతల జాబితాలో ఆమె పేరును చేర్చలేదు.

## పద్మశ్రీ గ్రహీతలు జాబితాలు
* పద్మశ్రీ పురస్కార గ్రహీతలు (1954-1959)
* పద్మశ్రీ పురస్కార గ్రహీతలు (1960-1969)
* పద్మశ్రీ పురస్కార గ్రహీతలు (1970-1979)
* పద్మశ్రీ పురస్కార గ్రహీతలు (1980-1989)
* పద్మశ్రీ పురస్కార గ్రహీతలు (1990-1999)
* పద్మశ్రీ పురస్కార గ్రహీతలు (2000-2009)
* పద్మశ్రీ పురస్కార గ్రహీతలు (2010-2019)
* పద్మశ్రీ పురస్కార గ్రహీతలు (2020-2029)

## ఇవి కూడా చూడండి
* పద్మ పురస్కారం
* పద్మ విభూషణ్ పురస్కారం
* పద్మభూషణ్ పురస్కారం
* పరేష్ మైతీ

## మూలాలు

## బయటి లింకులు

వర్గం:భారత జాతీయ పురస్కారాలు
వర్గం:పద్మ పురస్కారాలు
పద్మశ్రీ (అయోమయ నివృత్తి)

*కుడుముల పద్మశ్రీ - పార్లమెంటు సభ్యురాలు.
*పద్మశ్రీ పిక్చర్స్ - సినీ నిర్మాణ సంస్థ.
*పద్మశ్రీ పురస్కారం - భారత ప్రభుత్వం ప్రదానం చేసే పౌర పురస్కారం.
*పద్మశ్రీ పురస్కార గ్రహీతలు (1954-1959)
*పద్మశ్రీ పురస్కార గ్రహీతలు (1960-1969)
*పద్మశ్రీ పురస్కార గ్రహీతలు (1970-1979)
*పద్మశ్రీ పురస్కార గ్రహీతలు (1980-1989)
*పద్మశ్రీ పురస్కార గ్రహీతలు (1990-1999)
*పద్మశ్రీ పురస్కార గ్రహీతలు (2000-2009)
*పద్మశ్రీ వారియర్ -  సిస్కో సిస్టమ్స్ సంస్థ ఛీఫ్ టెక్నాలజీ, స్ట్రాటెజీ అధికారిణి.
పద్మశ్రీ పురస్కార గ్రహీతలు (1970-1979)

పద్మపురస్కారం, భారతదేశపు నాలుగవ అత్యున్నత పౌర పురస్కారం. 1970-1979 సంవత్సరాల మధ్య విజేతలు:
## 1970

## 1971

## 1972

## 1973

## 1974

## 1975

## 1976

## 1977

## 1978
## 1979

## మూలాలు

*
జేమ్స్ కుక్

**జేమ్స్ కుక్** (ఆంగ్లం : Captain **James Cook** FRS RN) జననం నవంబరు 7, 1728 – ఫిబ్రవరి 14, 1779, ఒక ఆంగ్ల-నావికుడు. ఇతడు నేవీలో పనిచేసేవాడు. 

కుక్ బ్రిటిష్ మర్చెంట్-నేవీలో తక్కువ వయస్సులోనే చేరాడు, 1755 లో రాయల్ నేవీలో చేరాడు. ఎన్నో యుద్ధాలను చూశాడు, ఉదాహరణకు ఏడు సంవత్సరాల యుద్ధం. 1766 కమాండర్ గా పదోన్నతి లభించిన తరువాత తన సముద్రయాత్రలు మొదటి మూడు "పసిఫిక్ యాత్ర"లతో మొదలయ్యాయి.

ఐరోపా మ్యాపులో కుక్ ఓ మూడు ద్వీపాలను మొదటిసారిగా చేర్చాడు. ఇతడి యాత్రలు అనేక క్రొత్త ప్రదేశాలను కనుగొనుటలో దోహదపడ్డాయి.

కుక్ 1779 లో, హవాయి ద్వీపంలో హవాయి వాసులతో యుద్ధం చేస్తూ మరణించాడు.
thumb|left|500px|జేమ్స్ కుక్ యాత్రా-మార్గాల మ్యాపు. మొదటి యాత్ర '''<font color=red>ఎరుపు రంగులో</font>''', రెండవ యాత్ర '''<font color=green>ఆకుపచ్చ రంగులో</font>''', మూడవ యాత్ర '''<font color=blue>నీలం రంకులో</font>'''. కుక్ మరణం తరువాత కుక్ తోటివారు ప్రయాణించిన మార్గం నీలి-రేఖ ద్వారా చూపబడినది.

## ఇవీ చూడండి
* ఐర్లండ్ స్టాంపులపైగలవారి జాబితా
* కుక్ మరణం
* ఆస్ట్రేలియా ప్రాంతాలకు కుక్ పేర్లు

* స్టీఫెన్ చారిత్రక ట్రస్టు

## పాదపీఠికలు

## మూలాలు
* Aughton, Peter. 2002, *Endeavour: The Story of Captain Cook's First Great Epic Voyage*. Cassell & Co., London.
* John Cawte Beaglehole, biographer of Cook and editor of his *Journals*.
* Collingridge, Vanessa. Feb. 2003 *Captain Cook: The Life, Death and Legacy of History's Greatest Explorer*, Ebury Press, ISBN 0-09-188898-0
* Edwards, Philip, ed. 2003, *James Cook: The Journals*. Prepared from the original manuscripts by J. C. Beaglehole 1955-67. Penguin Books, London.
* Forster, Georg. *A Voyage Round the World*, ed. 1986 (published first 1777 as: A Voyage round the World in His Britannic Majesty's Sloop Resolution, Commanded by Capt. James Cook, during the Years, 1772, 3, 4, and 5), Wiley-VCH (January 1, 1986). ISBN 978-3050001807
* Horwitz, Tony. Oct. 2003, *Blue Latitudes: Boldly Going Where Captain Cook Has Gone Before*, Bloomsbury, ISBN 0-7475-6455-8
* Williams, G (Prof.), 2002 *Captain Cook: Explorer, Navigator and Pioneer*, BBC History 2002
* Villiers, Alan John, 1903-. Captain James Cook. Newport Beach, CA : Books on Tape, 1983.
* Rae, Julie, 1997 "Captain James Cook Endeavours" Stepney Historical Trust London

## బయటి లింకులు
* 'Cook, James (1728 - 1779)', Australian Dictionary of Biography, Volume 1, Melbourne University Press, 1966, pp 243-244
* Biography at the ''Dictionary of Canadian Biography Online''
* Captain Cook Society 
* ''The Endeavour'' journal (1) and ''The Endeavour'' journal (2) , as kept by James Cook - digitised and held by the National Library of Australia
* Captain James Cook: The World's Explorer
* See a c. 1780 map of Cook's third voyage by Rigobert Bonne, ''Carte de la Côte N.O. de l'Amérique et de la Côte N.E. de l'Asie reconnues en 1778 et 1779 / par M. Bonne, Ingenieur-Hydrographe de la Marine'' hosted by the Portal to Texas History.

వర్గం:నావికులు
వర్గం:ప్రపంచ ప్రసిద్ధులు
వర్గం:1728 జననాలు
వర్గం:1779 మరణాలు
అశోక చక్ర పురస్కారం

thumb|మేజర్ సందీప్ ఉన్నికృష్ణన్
**అశోక చక్ర** (Ashoka Chakra) అనేది భారతదేశంలో యుద్ధ రంగంలో కాకుండా ఇతర ప్రదేశాల్లో ధైర్య సాహసాలు ప్రదర్శించిన సైనికులకు ఇచ్చే ఒక పురస్కారం.

## అశోకచక్ర గ్రహీతలు
|2016|రాష్ట్రీయ రైఫిల్స్ కు చెందిన హవల్దార్ హంగ్ పాన్ దాదాకు ప్రదానం చేశారు.

## ఇవి కూడా చూడండి
*అశోకుడు, క్రీ.పూ 3 వ శతాబ్దానికి చెందిన మౌర్య చక్రవర్తి

## బయటి లింకులు

* Bharat Rakshak Page on Ashoka Chakra
* Ashoka Chakra awardees of the Indian Air Force
## మూలాలు


వర్గం:భారతీయ సైనిక పురస్కారాలు
వర్గం:అశోక్ చక్ర గ్రహీతలు
పద్మశ్రీ పురస్కార గ్రహీతలు (2000-2009)

పద్మశ్రీ పురస్కారం, భారతదేశంలో నాలుగవ అత్యున్నత పౌర పురస్కారం - 2000 - 2009 సంవత్సరాల మధ్య విజేతలు:

## 2000

## 2001

## 2002

## 2003

## 2004

## 2005

## 2006

## 2007

## 2008

## 2009

## మూలాలు

*
గాంధీ శాంతి బహుమతి

: **గమనిక** : *[[అమెరికా]] సంస్థ [[:en:Promoting Enduring Peace|ప్రమోషన్ ఎండ్యూరింగ్ పీస్]] చే ప్రదానం చేయు పురస్కారం [[:en:Gandhi Peace Award|గాంధీ శాంతి అవార్డు]]*
**గాంధీ శాంతి బహుమతి** (ఆంగ్లం : The **International Gandhi Peace Prize**), మహాత్మా గాంధీ పేరుమీద భారత ప్రభుత్వం ప్రదానం చేసే బహుమతి.

మహాత్మా గాంధీకి ఒక శ్రద్ధాంజలిగా ఈ బహుమతిని ప్రదానం చేస్తారు. మహాత్మా గాంధీ 125వ జయంతిని పునస్కరించుకుని, 1995లో భారత ప్రభుత్వం ఈ అంతర్జాతీయ గాంధీ శాంతి బహుమతిని ప్రవేశపెట్టింది. సంవత్సరానికోసారి, వ్యక్తులకు గాని, సంస్థలకు గాని, సామాజిక, ఆర్థిక, రాజకీయ, అహింసా మార్గంలో పనిచేసినవారికి ఈ బహుమతి ప్రదానం చేయబడుతుంది. మరీ ముఖ్యంగా గాంధీ సిద్ధాంతాలను అనుసరించినవారికి ఈ బహుమతి ప్రదానం చేయబడుతుంది. ఈ బహుమతి కింద, కోటి రూపాయలు, ఓ ప్రశంసాపత్రం ఓ జ్ఞాపిక అందజేయబడుతుంది. ఈ బహుమతి కొరకు ప్రదేశం, భాషా, లింగ, జాతి, వయోభేదాలంటూ లేవు.

ఈ బహుమతి న్యాయనిర్ణేతల బృందములో, భారత ప్రధానమంత్రి, లోక్‌సభలోని ప్రతిపక్షనాయకుడు, భారత ప్రధాన న్యామూర్తి, ఇతర ప్రముఖులు వుంటారు. ప్రతి సంవత్సరమునకు వీరే న్యాయ నిర్ణేతలుగా వ్యవహరించి, బహుమతి గ్రహీత పేరును వెల్లడిస్తారు.

పది సంవత్సారాల కాలంలో తమ కార్యక్రమ లక్ష్యాలను సాధించినవారు ఈ బహుమతికి అర్హులు. ఎవరైనా ప్రతిపాదన చేయవచ్చును.

## గాంధీ శాంతి బహుమతి గ్రహీతలు

## ఇవీ చూడండి
* శాంతి
* మహాత్మా గాంధీ
* ఆటమ్స్ పీస్ అవార్డు
* గాంధీ మెమోరియల్ ఇంటర్నేషనల్ ఫౌండేషన్
* గాంధీ శాంతి అవార్డు
* పురస్కారాలు

## మూలాలు

వర్గం:పురస్కారాలు
వర్గం:భారతీయ పురస్కారాలు
వర్గం:మహాత్మాగాంధీ స్మారక చిహ్నాలు
పద్మశ్రీ పురస్కార గ్రహీతలు (1990-1999)

పద్మశ్రీ పురస్కారం, భారతదేశంలో నాలుగవ అతిపెద్ద పౌర సత్కారం - 1990-1999 సంవత్సరాల మధ్యకాలపు విజేతలు:

## 1990

## 1991

## 1992

## 1998

## 1999

## మూలాలు

*
పద్మశ్రీ పురస్కార గ్రహీతలు (1954-1959)

పద్మశ్రీ పురస్కారం భారతదేశంలో నాలుగవ అత్యున్నత పౌర సత్కారం. 1954-1959 సంవత్సరాల మధ్య కాలంలో బహుమతి పొందిన వారు:

*
పద్మశ్రీ పురస్కార గ్రహీతలు (1960-1969)

పద్మశ్రీ పురస్కారం భారతదేశంలో నాలుగవ అత్యున్నత పౌర పురస్కారం. 1960-1969 మధ్యకాలంలో ఈ బిరుదు పొందినవారు:
## 1960

## 1961

## 1962
 
## 1963

## 1964

## 1965

## 1966
 

## 1967

## 1968

## 1969

*
పిండి

**పిండి**, **పొడి** లేదా **చూర్ణం** ఆహారధాన్యాల నుండి తయారుచేసే మెత్తని పదార్ధము. ఇది ప్రపంచంలోకెల్లా ప్రధాన ఆహారమైన రొట్టికి మూలం. అమెరికా, ఐరోపా ఖండాలలో గోధుమ పిండి ముఖ్యమైనది. జొన్న పిండి ప్రాచీనమైన మెసపుటోమియా, లాటిన్ అమెరికా సంస్కృతులలో ముఖ్యమైనది. ఈ ధాన్యాలను మిల్లు లేదా పిండి మరలో ఆడించి పిండిగా చేస్తారు. కొన్నింటిలో పొట్టును వేరుచేయాల్సి ఉంటుంది.

పిండి చేసిన గింజలలో ముఖ్యంగా పిండి పదార్ధాలు ఉంటాయి. కార్బోహైడ్రేట్లు లేదా పాలీసాకరైడ్లు వీనిలో ప్రధానమైనవి. 

## భాషా విశేషాలు
పిండి [ piṇḍi ] pinḍi. తెలుగు n. Flour. బియ్యములోనగు వాని పొడి. సంస్కృతం n. A multitude. సమూహము. వెన్నెల పిండి ఆరపోసినట్టుగా నున్నది there is bright moonlight. తెలికపిండి a residue of sesamum seeds after the oil is extracted, oil-cake. ఈ మాట పిండికిని పడును పిడుగుకును పడును this is equivocal, it is neither chalk nor cheese. పిండిబలపము a whitish kind of slate stone. పిండిరాయి a soft kind of stone; also a mica or slate. బలపము, పిండి మిరియము a sauce made of herbs and chillies mixed with rice flour. పేలపిండి flour of parched grain. పిండికూర or పిండిబొద్దికూర pinḍi-kūra. n. A kind of vegetable. పిండిదొండ pinḍi-donḍa. n. The herb called Acrua lanata. (Watts.) H. iv. 12. పిండివంటలు pinḍi-vanṭalu. n. Pastry, cakes.

## పిండిలో రకాలు
* గోధుమ పిండి :
* మైదా పిండి
* వరి పిండి :
* శెనగ పిండి :
* నువ్వు పిండి :
* కంది పొడి
* నువ్వుల పొడి
* కారం పొడి

## పిండి ఉపయోగాలు
* ప్రతి రోజూ మనం తినే రొట్టెలు, చపాతీ, పూరీ, పరాఠా మొదలైనవి చేసుకోవాలంటే గోధుమ పిండి అవసరం.
* రకరకాల అట్లు లేదా దోసెలు కొన్నింటికి మూలమైనది పిండి. కొన్ని అట్లు ఒకటి కంటే ఎక్కువ పిండి రకాలు కలిపి చేస్తారు.
* పిండి వంటలు అన్నింటికి పిండి ఒక మూల పదార్థం.
* కొన్ని రకాల పొడుల్ని మసాలా దినుసులతో ఉప్పు, కారం కలిపి ఉపాహారంగా నంచుకోవడానికి వాడుతాము. నువ్వుల పొడి, కంది పొడి, మొదలైనవి.

## తయారుచేయు విధానం
* ముందుగా పిండి చేయాల్సిన ఆహార ధాన్యాల్ని కావలసినన్నింటిని తడి లేకుండా ఎండబెట్టాలి. రాళ్ళు లేకుండా ఏరుకోవాలి. కొన్నింటిని ముందుగా కడగవలసి వుంటుంది.
* రోలు, రోకలి ఉపయోగించి దంచుకొని, మధ్య మధ్యలో పిండి జల్లెడతో జల్లించి పిండిని, నూకల్ని వేరుచేసుకోవచ్చును. ఇలా మళ్ళీ మళ్ళీ దంచుకొంటుంటే మొత్తం గింజలన్నీ పిండిగా మారిపోతాయి. కొద్దిగా మిగిలిపోవచ్చును.
* ఈ ఆధునిక కాలంలో పిండి మరలో కావలసిన వాటిని శుభ్రం చేసుకున్న తర్వాత క్షణాల్లో పిండిగా మార్చవచ్చును.
* కొన్ని సందర్భాలలో పిండి నుండి పొట్టును వేరుచేయడానికి సన్నని జల్లెడ పట్టించాల్సి వస్తుంది.

వర్గం:ఆహార పదార్థాలు
నీలకంఠి

**నీలకంఠి** : ఆంధ్ర ప్రదేశ్ వెనుకబడిన కులం,  బి గ్రూపు లో ఓకా ఉప కులం 
## వృత్తి, సామాజిక జీవితం
ఎనిమిది లక్షల జనాభా ఉన్న నీలకంఠ కులస్థులు తెలంగాణా ప్రాంతంలోనే ఎక్కువగా కనిపిస్తారు. చేనేత వీరి ప్రధాన వృత్తి. నేత ప్రధాన వృత్తిగా ఎంచుకున్న ఇతర కులాలతో పోల్చి చూస్తే వీరు భిన్నంగా కనిపిస్తారు. పద్మశాలీల మాదిరి వీరు జంథ్యం ధరించరు. కానీ రుద్రాక్షను ధరిస్తారు. పద్మశాలీలతో కంచం మరియు వియ్యం పొత్తు వుంది అని అంటారు. నేతలో వీరు 12 గజాల చీర నేయటానికి వీరు ప్రాధాన్యం ఇచ్చేవారు. అప్పట్లో వీరు నేసిన వస్త్రాలను తలపై పెట్టుకుని ఇల్లిల్లూ తిరిగి అమ్మేవారు. స్వాతంత్య్రానికి పూర్వమే వీరు సామాజిక దురాచారాల్ని సరిదిద్దుకునే ప్రయత్నంచేశారు. ముందుగా వీరి కులంలో బాల్య వివాహాలు జరగకుండా కట్టడి చేశారు. యాంత్రీకరణవల్ల చేనేత వృత్తి దెబ్బతింటున్న దశలో వీరు వలసలు వెళ్లారు. ఎక్కువమంది మహారాష్ట్రలో స్థిరపడ్డారు. ఇక్కడున్నవారు కూడా కొత్త వృత్తులు ఎంచుకున్నారు. అలా కొందరు వ్యాపారులుగా స్థిరపడ్డారు. ఆర్థికంగా ఎదిగినవారు తమ పిల్లలను చదివించే ప్రయత్నం చేశారు కనుకనే డాక్టర్లు, ఇంజనీర్లు వచ్చారు. కాలానుగుణంగా మారుతూ తమ జీవితాలను సరిదిద్దుకుంటూ ముందుకు సాగుతున్నారు. అయితే వీరిలో40 శాతం మంది, ముఖ్యంగా మహారాష్ట్రకు వెళ్లి కులవృత్తిని నమ్ముకున్న నీలకంఠీయులు నేటికీ పేద స్థితిలో జీవనం గడుపుతున్నారు.

## మూలాలు
*https://web.archive.org/web/20090301044909/http://www.suryaa.com/showspecialstories.asp?ContentId=9181

వర్గం:కులాలు
జల్లెడ

**జల్లెడ** (ఆంగ్లం sieve) అవసరమైన వస్తువుల్ని అనవసరమైన వస్తువుల్నించి వేరుచేయడానికి ఉపయోగించే పరికరం. 
thumb|right|పిండిజల్లెడ
సామాన్యంగా ఇండ్లలో మర ఆడించిన పిండి నుండి పొట్టును తొలగించడానికి, బియ్యం నుండి నూకల్ని వేరుచేయడానికి ఉపయోగిస్తాము.
కాఫీ, టీ లాంటి వాటిని వడబోయడానికి వీటిని ఉపయోగిస్తారు. 

గతంలో తిరుమల శ్రీ వేంకటేశ్వరలయంలో హుండిలోని కానుకలను దేనికవి వేరు చేయడానికి వివిధ పరిమాణం కంతలు గల జల్లెడలు వేడేవారు. హుండీలో సామాన్యంగా వుండే వస్తువులు,, తలంబ్రాలు, బంగారు వస్తువులు, కాసులు, వివిధ రకాల నాణేలు, నోట్లు మొదలైనవి. ముందుగా చేతితో తీసివేయ గల అనగా, నోట్లు, బంగారు వస్తువులు మొదలగు వాటిని తీసి పక్కన బెడతారు. తరువాత సన్నని రంద్రాలున్న ఒక జల్లెడలో దానిని వేసి చేతితో కలియ బెడితే అందులోని తలంబ్రాలు (బియ్యం) మొత్తం క్రింద పడిపోతాయి. అప్పుడు దానిని చిన్న నాణెం సైజుకు సరిపడ రంధ్రం వున్న జల్లెడలో వేసి కలియ బెట్టగా ఆ నాణేలన్ని క్రిందకు పడతాయి. ఆ విదంగా ఏనాణేలు కావాలంటే ఆ నాణెం పరిమాణం రంద్రాలు గల జల్లెడలో వాటిని వేసి కలియ బెడితే ఆ నాణేలు వేరు పడతాయి. ఆ విధంగా అన్ని నాణేలను వేరు చేసి తర్వాత లెక్కించు కుంటారు.

వర్గం:గృహోపకరణాలు
కావడి

thumb|కుడి|కావడితో నీళ్ళు మోస్తున్న రైతు
**కావడి** లేదా **కావిడి** బరువుల్ని మోయడానికి ఉపయోగించే సాధనం. దీనిలో పొడవైన కట్టెకి రెండు వైపులా బరువైన వస్తువుల్ని ఉంచడానికి ఉట్టి లాంటివి వేలాడుతూ ఉంటాయి. మోయాల్సిన నీటి బిందెలు మొదలైన వస్తువుల్ని రెండు ఉట్టెలలో ఉంచి బాలన్సింగ్ చేసుకుంటూ భుజం మీద పెట్టుకుంటారు. పల్లెటూర్లలో ఇప్పటికీ కూలీలు ఈ పద్ధతిలోనే చెరువు లేదా నూతినుండి నీరును ఇండ్లకు పోస్తారు.

తమిళనాడు ప్రాంతంలో సుబ్రహ్మణ్య షష్టి నాడు కుమార స్వామి ఆలయానికి కావడి మోసుకుని పోవటమే "కావడి పూజ"లోని ప్రధానాంశం. ఈ కావడిలో ఉండే కుండలను పంచదారతోనూ, పాలతోనూ నింపుతారు. కావడి పంచదారతోనూ, పాలతోనూ అనేది మొక్కును బట్టి ఉంటుంది.

"కలిమి లేములు కావడి కుండలు" అనేది నానుడి. కావడిలోని కుండల మాదిరిగా మనిషి జీవితంలో కష్టాలు సుఖాలు సమానంగా తీసుకోవాలని అర్ధంతో దీనిని ఉపయోగిస్తారు.

శ్రవణ కుమారుడు వయసు మీరిన ఒక అంధ దంపతులకు జన్మించాడు. వారిరువురినీ పోషించిడం కోసం బాలుడైన శ్రవణ కుమారుడు సంపాదించవలసి వచ్చేది. ఈ ప్రయత్నంలోనే అతడు ఒక ప్రాంతం నుండి మరొక ప్రాంతానికి ప్రయాణం చేస్తుండేవాడు. తన తల్లిదండ్రులు వృద్ధులు, అంధులు కావడం చేత వారు తనతో పాటు నడవలేరని ఒక కావడిలో కూర్చుండ బెట్టుకొని ఆ కావడిని తన భుజంపై మోస్తూ ప్రయాణాన్ని కొనసాగిస్తుండేవాడు. ఇతడినే దశరథుడు తెలియక వేటాడి, శాపానికి గురై శ్రీరామున్ని కోల్పోయి పుత్రశోకాన్ని అనుభవించాడు.

వర్గం:గృహోపకరణాలు
ఆల్ ఇండియా ముస్లిం లీగ్

**ముస్లిం లీగ్** (బెంగాలీ : অল ইন্ডীয়া মুসলিম লিগ ఉర్దూ: آل انڈیا مسلم لیگ), ఢాకాలో 1906 లో స్థాపించబడింది. బ్రిటిష్ ఇండియా కాలం నాటి రాజకీయ పార్టీ. భారత ఉపఖండంలో ముస్లింల కొరకు ప్రత్యేక దేశం పాకిస్తాన్ ఆవిర్భావానికి పాటుపడింది. భారత్ కు స్వాతంత్ర్యం లభించిన తరువాత, ముస్లిం లీగ్ భారత్ లో భారతీయ సమైక్య ముస్లిం లీగ్ అనే పేరుతో కేరళ, కొన్ని ప్రాంతాలలో ఒక మైనర్ పార్టీగా మిగిలిపోయింది. ఇతర పార్టీలతో పొత్తులు పెట్టుకుంటూ రాజకీయాలను నెట్టుకొస్తున్నది. పాకిస్తాన్ లోని ప్రథమ రాజకీయ పార్టీగా అవతరించింది. బంగ్లాదేశ్ లోనూ ఒక పార్టీగా మనగలుగుతున్నది.
## చరిత్ర
ఉత్తర భారతదేశంలో ముస్లింల పరిపాలన 8-14 శతాబ్దాలకాలంలో స్థాపించబడింది. 16వ శతాబ్దంలో మొఘల్ సామ్రాజ్యం స్థాపించబడినది, కానీ 18వ శతాబ్దంలో క్షీణించింది. బ్రిటిష్ రాజ్ కాలంలో భారత్‌లోని ముస్లింల జనాభా 25-30% వరకూ వుండినది. ముస్లింల జనాభా ఎక్కువగా బలూచిస్తాన్, తూర్పు బెంగాల్, కాశ్మీరు లోయ, వాయవ్య సరిహద్దులు, పంజాబ్ ప్రాంతం, సింధ్ ప్రాంతాలు, బాంబే ప్రెసిడెన్సీ లలో వుండేది.

## స్థాపన
దీని స్థాపన 1906 డిసెంబరు 30 న అఖిల భారత ముహమ్మడన్ ఎడ్యుకేషనల్ కాన్ఫరెన్స్ షాహ్‌బాగ్ సమావేశంలో జరిగింది. ఢాకాలో జరిగిన ఈ సదస్సులో నవాబ్ సర్ ఖ్వాజా సలీముల్లా పాల్గొన్నాడు. ఈ సదస్సులో మూడువేల మంది హాజరయ్యారు, సదస్సుకు నవాబ్ వికారుల్ ముల్క్ అధ్యక్షత వహించాడు.

## ఆరంభ సంవత్సరాలు
సర్ ఆగా ఖాన్ ముస్లింలీగ్ గౌరవాధ్యక్షుడిగా ఎన్నుకోబడ్డాడు. దీని ప్రధాన కేంద్రం లక్నోగా ఏర్పడింది. ఇందులో ఆరు ఉపాధ్యక్షులు, ఒక సచివుడు, రెండు ఉప-సచివులు ప్రారంభ మూడు సంవత్సరాలకు ఎన్నుకోబడ్డారు. ఈ ప్రతినిధులు వేరు వేరు ప్రాంతాలకు ప్రాతినిధ్యం వహించారు.

## పాకిస్తాన్ కొరకు ఉద్యమం
[250px|thumb|right|[లాహోర్ సమావేశంలోని ముస్లింలీగ్ కార్యాచరణ కమిటీ]]
1940 లో జరిగిన లాహోర్ సమావేశంలో జిన్నా ఈ విధంగా అన్నాడు: హిందువులు ముస్లింలు రెండు వేర్వేరు మతాలకు చెందినవారు, వీరి తత్వాలు, సామాజిక కట్టుబాట్లు, సాహిత్యాలు వేర్వేరు. దీని ద్వారా విశదమయ్యే విషయమేమంటే, వీరిరువురూ వేర్వేరు చారిత్రక వనరులద్వారా ప్రేరేపితమౌతారు. వీరి గ్రంథాలు వేర్వేరు, వర్ణనలు వేర్వేరు, ఇలాంటి సమయంలో వీరిరువురూ ఒకే రాజ్యంలో (దేశంలో) ఇమడలేకపోతారు, కావున వీరిరువురికీ ప్రత్యేకమైన రాజ్యాలుండడం శ్రేయస్కరం.

## మూలాలు

## ఇవీ చూడండి

* డైరెక్ట్ ఆక్‌షన్ డే
* భారత స్వాతంత్ర్య ఉద్యమం
* భారతీయ ముస్లింల జాతీయతా భావాలు
* భారత జాతీయ భావాలు
* భారత జాతీయ కాంగ్రెస్ 
* ఇండియన్ యూనియన్ ముస్లిం లీగ్ 
* పాకిస్తాన్ ఉద్యమం

## బయటి లింకులు
* Government of Pakistan website 
* The Constitution of the Islamic Republic of Pakistan 
* Chronicles Of Pakistan
* Jinnah at a Meeting of the Muslim League 16-second QuickTime film clip
* Colloquium on the One Hundred Years of Muslim League at the University of Chicago, Nov 4, 2006

వర్గం:1906 స్థాపితాలు
వర్గం:భారతదేశంలో ఇస్లాం
వర్గం:పాకిస్తాన్ ఉద్యమం
వర్గం:భారత స్వాతంత్ర్యోద్యమం
ఘటం (వాయిద్యం)

thumb|ఘటం వాయిద్యకారుడు
**ఘటం** అనేది భారతీయ సంగీతంలో ఉపయోగించే  ఒక విధమైన వాద్య పరికరము. ఇది కుండ మాదిరిగా ఉంటుంది. ఘటం భారతదేశం అంతటా వివిధ కచేరీలలో ఉపయోగించే ఒక ఘాత వాయిద్యం. పంజాబ్ జానపద సంప్రదాయాలలో ఈ వాయిద్యాన్ని *ఘర్హా *అని పిలుస్తారు. రాజస్థాన్‌లో దీనిని *మద్గా*, *పాని మాటాకా* ("వాటర్ జగ్") అని పిలుస్తారు.

భారతదేశం పురాతన ఘాత వాయిద్యాలలో ఘటం ఒకటి. ఇది ఇరుకైన మూతితో కూడిన మట్టి కుండ. దీనిని ప్రధానంగా ఇత్తడి లేదా రాగి రజను, తక్కువ మొత్తంలో ఇనుముతో కలిపి బంకమట్టితో తయారు చేయబడుతుంది. ఘటం పిచ్ దాని పరిమాణానికి అనుగుణంగా మారుతుంది. ప్లాస్టిసిన్ బంకమట్టి లేదా నీటిని ఉపయోగించడం ద్వారా పిచ్‌ను కొద్దిగా మార్చవచ్చు.

ఘటం ఒక సాధారణ భారతీయ దేశీయ బంకమట్టి కుండ వలె ఉన్నప్పటికీ, దీనిని ప్రత్యేకంగా ఒక సంగీత సాధనంగా వాయించడానికి తయారు చేస్తారు. కుండ స్వరం బాగా ఉండాలి, గోడలు సరియైన స్వరం రావడానికి అనుగుణంగా మందాన్ని కలిగి ఉండాలి.

ఘటాన్ని ఎక్కువగా తమిళనాడులోని మదురైకి సమీపంలో ఉన్న మనమదురైలో తయారు చేస్తారు. ఈ పరికరాన్ని చెన్నై, బెంగళూరు వంటి ఇతర ప్రదేశాలలో తయారు చేసినప్పటికీ మనమదురై ఘటాలు ప్రత్యేక స్వర నాణ్యతను కలిగి ఉంటాయి. మనమదురై ఘటం బరువైన, మందపాటి కుండ, మట్టిలో కలిపిన చిన్న ఇత్తడి ముక్కలు కలిగి ఉంటుంది. ఈ రకమైన ఘటం వాయించడం కష్టం కాని పదునైన లోహ రింగుల ద్వారా ధ్వనిని ఉత్పత్తి చేస్తుంది, ఇది కొంతమంది వాద్యకారులకు అనుకూలంగా ఉంటుంది.
thumb|alt=Jk ghatam.jpg|Jk ghatam.jpg

## మూలాలు

వర్గం:సంగీత వాయిద్యాలు
పద్మశ్రీ పురస్కార గ్రహీతలు (1980-1989)

పద్మశ్రీ పురస్కారం భారతదేశంలో నాలుగవ అత్యున్నత బహుమతి. 1980-1989 సంవత్సరాల మధ్య గ్రహీతలు:

## 1980
## 1981

## 1982

## 1983

## 1984

## 1985

## 1986

## 1987

## 1988

## 1989

## మూలాలు

*
ఇండియన్ యూనియన్ ముస్లిం లీగ్

**ఇండియన్ యూనియన్ ముస్లిం లీగ్,** భారతీయ జాతీయ భావాలు గల ఒక ముస్లిం రాజకీయ పార్టీ. ఈ పార్టీకి ప్రధాన మైదానం కేరళ రాష్ట్రం. 
## పార్టీ చరిత్ర
ఈ పార్టీకి మూలాలు పాకిస్తాన్ ఆవిర్భావానికి తోడ్పడిన ముస్లిం లీగ్తో ఉన్నాయి. భారత్, పాకిస్తాన్ వేరుపడిన తరువాత, 1948 మార్చి 30 న "ఇండియన్ యూనియన్ ముస్లిం లీగ్" పార్టీ భారత్ లోని తమిళనాడులో స్థాపించబడింది. ఇది ప్రధానంగా కేరళ రాష్ట్రంలోని ఉత్తరప్రాంతాలు పట్టుగొమ్మలు.
ఇతర ప్రాంతాలలోనూ అత్యల్పంగా ప్రాతినిధ్యం ఉంది. ఉదాహరణకు తమిళనాడు, మహారాష్ట్రలు. ఈ పార్టీ, ఇతర జాతీయ, ప్రాంతీయ పార్టీలతో పొత్తులు సాగిస్తూ తన మనుగడ సాధిస్తూ వస్తుంది.

ప్రస్తుతం యూ.పీ.ఏ. ప్రభుత్వంలో భాగస్వామ్యం గలది. ఈ పార్టీకి చెందిన ఇ. అహ్మద్, కేంద్ర మంత్రి వర్గంలో స్థానం కలిగి ఉన్నాడు. ఈ పార్టీకి చెందిన సి.హెచ్. ముహమ్మద్ కోయా 1979లో కేరళ ముఖ్యమంత్రిగానూ పనిచేశాడు. ఈ పార్టీ ప్రతినిధులలో ఈ మధ్య మృతి చెందిన *[[బన్నాత్ వాలా]]* పార్లమెంటు సభ్యుడు ముఖ్యుడు.
## 1980 ఎన్నికలు
రెండు రాజకీయ ఫ్రంట్‌లు, యునైటెడ్ డెమోక్రటిక్ ఫ్రంట్, లెఫ్ట్ డెమోక్రటిక్ ఫ్రంట్ లలో, ఇండియన్ యూనియన్ ముస్లింలీగ్ విడిపోయి ఈ గ్రూపులలో 1980 ఎన్నికలలో పాల్గొన్నాయి. ఆల్ ఇండియా ముస్లింలీగ్ LDF తోనూ, ఇండియన్ యూనియన్ ముస్లింలీగ్ UDF తోనూ చేరాయి. 1985 లో ఈ రెండు గ్రూపులూ మరలా ఏకమై ఇండియన్ యూనియన్ ముస్లింలీగ్ పేరుతో UDF తో భాగస్వామ్యమయ్యాయి.

## సంస్థ వ్యవస్థ
ఈ పార్టీ విద్యార్థి సంఘం "ముస్లిం స్టూడెంట్స్ ఫెడరేషన్" పేరుతో ఉంది. ఈ పార్టీకి మహిళా విభాగమూ "ముస్లిం వుమెన్స్ లీగ్" పేరుతో ఉంది. కేరళలో వేరువేరు ట్రేడ్‌యూనియన్లూ కలవు, "స్వతంత్ర తోజిలాలి యూనియన్" (S.T.U., Independent Workers Union),, రైతు సంఘాలు, స్వతంత్ర కర్షక సంఘం, న్యాయవాదుల ఫోరం, "KMCC" పేరుతో ఎక్స్‌పాట్రియేట్స్ సహాయకులూ ఉన్నారు.

## పార్టీ నేటి స్థితి
ఈ పార్టీ, ప్రస్తుత యునైటెడ్ ప్రోగ్రెసివ్ అలియెన్స్తో కేంద్ర ప్రభుత్వంలో భాగస్వామి. పార్టీ అధ్యక్షుడు ఇ. అహ్మద్, విదేశాంగ రాజ్యమంత్రి. (భారత్ స్వాతంత్ర్యం పొందిన తరువాత, ఈ పార్టీ నుండిప్రథమ మంత్రి). ఈ పార్టీ కేరళలో, "ముస్లింలీగ్ కేరళ స్టేట్ కమిటీ" అనే పేరుతో రాష్ట్ర పార్టీగా గుర్తింపు పొందినది.

కేరళలో ఈ పార్టీకి చెందిన నలుగురు మంత్రులు, యూ.డీ.ఎఫ్. ప్రభుత్వంలో భాగస్వామ్యులు. ఖాదర్ మొహియుద్దీన్ (ఈ పార్టీ జాతీయ సెక్రటరీ) తమిళనాడులోని వేలూరు పార్లమెంటు సభ్యుడు (ద్రవిడ మున్నేట్ర కజగం పార్టీ అభ్యర్థి). కేరళ రాష్ట్రమే కాకుండా, తమిళనాడులో ఈ పార్టీ "డెమోక్రటిక్ ప్రోగ్రెసివ్ అలియెన్స్"తో సంబంధాలు కలిగి ఉంది.

## ఇవీ చూడండి
* భారతదేశంలో ఇస్లాం
* ముస్లిం స్టూడెంట్స్ ఫెడరేషన్ (కేరళ యూనిట్)

## మూలాలు

## బయటి లింకులు
*Party website

వర్గం:భారతదేశ రాజకీయ పార్టీలు
వర్గం:ఇండియన్ యూనియన్ ముస్లిం లీగ్
వర్గం:1948 స్థాపితాలు
వర్గం:భారతదేశంలో ఇస్లాం
చకోరపక్షి

**చకోర పక్షులు** (ఆంగ్లం Partridges) ఫాసియానిడే (Phasianidae) కుటుంబానికి చెందిన పక్షులు. తెలుగు సాహిత్యంలో చకోరపక్షులు చంద్రుని కాంతి కోసం వేచివుంటాయని చాలా రచనలలో పేర్కొనబడ్డాయి. ఇది పాకిస్థాన్ దేశపు జాతీయపక్షి.

చకోరాలు మాధ్యమైక పరిమాణంలో వివిధ రంగులతో చూడడానికి అందంగా ఉంటాయి. ఇవి ఐరోపా, ఆసియా, ఆఫ్రికా ఖండాలలో విస్తరించాయి. ఇవి భూమి మీదనే గూళ్ళు కట్టుకొని నివసిస్తాయి, గింజల్ని ఆహారంగా తింటాయి. ఇవి సుదూర ప్రాంతాలకు వలస పోవు.

## వర్గీకరణ
*Genus *[[Snow Partridge|Lerwa]]*
** Snow Partridge, *Lerwa lerwa*
*Genus *[[Alectoris]]*
** Arabian Partridge, *Alectoris melanocephala*
** Przevalski's Partridge, *Alectoris magna*
** Rock Partridge, *Alectoris graeca*
** Chukar, *Alectoris chukar, [[National bird]] of [[Pakistan]]* 
** Philby's Partridge, *Alectoris philbyi*
** Barbary Partridge, *Alectoris barbara*
** Red-legged Partridge, *Alectoris rufa*
*Genus *[[Ammoperdix]]*
** See-see Partridge, *Ammoperdix griseogularis*
** Sand Partridge, *Ammoperdix heyi*
*Genus *[[Perdix]]*
** Grey Partridge, *Perdix perdix*
** Daurian Partridge, *Perdix dauurica*
** Tibetan Partridge, *Perdix hodgsoniae*
*Genus *[[Rhizothera]]*
** Long-billed Partridge, *Rhizothera longirostris*
*Genus *[[Margaroperdix]]*
** Madagascar Partridge, *Margaroperdix madagascarensis*
*Genus *[[Melanoperdix]]* 
** Black Wood-partridge, *Melanoperdix nigra*
*Genus *[[Xenoperdix]]*
** Rubeho Forest-partridge, *Xenoperdix obscuratus*
** Udzungwa Forest-partridge, *Xenoperdix udzungwensis*
*Genus *[[Arborophila]]*, the hill partridges
** Hill Partridge, *Arborophila torqueola*
** Sichuan Partridge, *Arborophila rufipectus*
** Chestnut-breasted Partridge, *Arborophila mandellii*
** White-necklaced Partridge, *Arborophila gingica*
** Rufous-throated Partridge, *Arborophila rufogularis*
** White-cheeked Partridge, *Arborophila atrogularis*
** Taiwan Partridge, *Arborophila crudigularis*
** Hainan Partridge, *Arborophila ardens*
** Chestnut-bellied Partridge, *Arborophila javanica*
** White-faced Hill-partridge, *Arborophila orientalis*
** Bar-backed Partridge, *Arborophila brunneopectus*
** Orange-necked Partridge, *Arborophila davidi*
** Chestnut-headed Partridge, *Arborophila cambodiana*
** Red-breasted Partridge, *Arborophila hyperythra*
** Red-billed Partridge, *Arborophila rubrirostris*
** Scaly-breasted Partridge, *Arborophila chloropus*
** Chestnut-necklaced Partridge, *Arborophila charltonii*
** Grey-breasted Hill-partridge, *Arborophila sumatrana*
** Annam Hill-partridge, *Arborophila merlini*
*Genus *[[Caloperdix]]*
** Ferruginous Partridge, *Caloperdix oculea*
*Genus *[[Haematortyx]]*
** Crimson-headed Partridge, *Haematortyx sanguiniceps*
*Genus *[[Rollulus]]*
** Crested Wood Partridge, *Rollulus roulroul*
*Genus *[[Ptilopachus]]*
** Stone Partridge, *Ptilopachus petrosus*
*Genus *[[Bambusicola]]*
** Mountain Bamboo Partridge, *Bambusicola fytchii*
** Chinese Bamboo Partridge, *Bambusicola thoracica*

## మూలాలు

## బయటి లింకులు
*Partridge videos on the Internet Bird Collection

వర్గం:పక్షులు

nds-nl:Petrieze
హరనాథ్

**బుద్ధరాజు అప్పల వెంకట రామ హరనాథ్ రాజు**

(సెప్టెంబర్ 2, 1936 - నవంబర్ 1, 1989) తెలుగు సినిమా కథానాయకుడు.

## జననం
ఈయన 1936లో సెప్టెంబర్ 2 న తూర్పుగోదావరి పిఠాపురం మండలం రాపర్తి గ్రామంలో బుద్దరాజు వరహాలరాజు దంపతులకు జన్మించాడు. ఈయనకు 1 కుమారుడు : శ్రీనివాస రాజు, 1 కుమార్తె : పద్మజ ఉన్నారు. తండ్రి అయిన బుద్ధరాజు వరహాలరాజు శ్రీ ఆంధ్ర క్షత్రియ వంశ రత్నాకరము అనే గ్రంథ రచయిత.

కాకినాడ పిఠాపురం రాజా (పి.ఆర్.) కళాశాల లో చదువుకునే రోజుల్లో హరనాథ్ ఇన్‌స్పెక్టర్ జనరల్ వంటి వంటి అనేక నాటకాల్లో నటించి బహుమతులు అందుకున్నాడు. 60 వ దశకంలో హరనాథ రాజు తెలుగు సినిమాల్లో రొమాంటిక్ ఐకాన్ గా పేరొందాడు. ఈయన తొలి సినిమా అయిన మా ఇంటి మహాలక్ష్మి 1959 లో హైదరాబాద్ సారథీ స్టూడియోస్ లో చిత్రీకరించారు. మా ఇంటి మహాలక్ష్మి సినిమాతో ఎన్టీయార్, ఏఎన్నార్ తరువాత తెలుగులో హరనాథ్ ప్రముఖ హీరో అని అనిపించుకున్నాడు. నందమూరి తారక రామారావు నిర్మించిన సీతారామకళ్యాణం అనే సినిమాలో శ్రీరాముడుగా నటించాడు. 1967 లో నిర్మించిన భీష్మలో శ్రీకృష్ణుడుగా నటించాడు. సుమారు 117 తెలుగు సినిమాలు, 12 తమిళం, 1 హిందీ, 1 కన్నడం సినిమాల్లో నటించాడు. చివరి దశలో మద్యపానానికి అలవాటు పడడంతో కేవలం అతిథి పాత్రలలో నటించే అవకాశాలే వచ్చాయి. హరనాథ్ చివరి సినిమా చిరంజీవి నటించిన, నాగు సినిమా. నాగు సినిమా లో ఆయన తండ్రి పాత్ర పోషించాడు.

## మరణం
ఈయన 1989, నవంబర్ 1 న మరణించాడు.

## నటించిన సినిమాలు

* కలవారి సంసారం (1982)
* గడసరి అత్త సొగసరి కోడలు (1981)
* బాల భారతం (1972) 
* భలే పాప (1971) 
* కథానాయిక మొల్ల (1970) 
* శ్రీదేవి (1970) 
* తల్లిదండ్రులు (1970 సినిమా) (1970) 
* ప్రేమకానుక (1969)
* చల్లని నీడ (1968) 
* నడమంత్రపు సిరి (1968) 
* బంగారు సంకెళ్ళు (1968)
* పెళ్ళిరోజు (1968)
* భక్త ప్రహ్లాద (1967) 
* చదరంగం (1967) 
* శ్రీ శ్రీ శ్రీ మర్యాద రామన్న (1967) 
* లేత మనసులు (1966) 
* శ్రీకృష్ణ పాండవీయం (1966) 
* చంద్రహాస (1965) 
* సర్వర్ సుందరం (1964)
* అమరశిల్పి జక్కన్న (1964) 
* మురళీకృష్ణ (1964) 
* పెంపుడు కూతురు (1963) 
* గుండమ్మ కథ (1962) 
* భీష్మ (1962) 
* కలసివుంటే కలదుసుఖం
* ఋష్యశృంగ (1961)
* మా ఇంటి మహాలక్ష్మి (1959)
చిట్టి చెల్లెలు

## మూలాలు

## బయటి లింకులు
* ఐ.ఎమ్.డి.బి.లో హరినాథ్ పేజీ.

వర్గం:తెలుగు సినిమా నటులు
వర్గం:1936 జననాలు
వర్గం:1989 మరణాలు
వర్గం:తెలుగు కళాకారులు
యుఎస్‌బి ఫ్లాష్ డ్రైవ్ (USB Flash Drive)

thumb| 2011 నాటి శాన్‌డిస్క్ క్రూజర్ యుఎస్‌బి డ్రైవ్, 4GB&nbsp;నిల్వ సామర్థ్యం.
యుఎస్‌బి ఫ్లాష్ డ్రైవ్(USB Flash Drive) అనేది డేటా నిల్వ పరికరం, ఇది  యుఎస్‌బి ఇంటర్‌ఫేస్‌తో ఫ్లాష్ మెమరీని కలిగి ఉంటుంది. ఇది సాధారణంగా తొలగించగల, తిరిగి వ్రాయగల, ఆప్టికల్ డిస్క్ కంటే చాలా చిన్నది. బరువు 30 గ్రా (1 oz) కన్నా తక్కువ. 2000 చివరిలో మార్కెట్లో కనిపించినప్పటి నుండి, అన్ని ఇతర కంప్యూటర్ మెమరీ పరికరాల మాదిరిగానే, ధరలు తగ్గటంతో పాటు నిల్వ సామర్థ్యాలు పెరిగాయి. మార్చి 2016 నాటికి, 8 నుండి 256 జిబి వరకు ఎక్కడైనా ఫ్లాష్ డ్రైవ్‌లు తరచుగా అమ్ముడవుతుండగా, 512 జిబి, 1 టిబి యూనిట్లు తక్కువ తరచుగా అమ్ముడయ్యాయి. 2018 నాటికి, 2 టిబి ఫ్లాష్ డ్రైవ్‌ల నిల్వ సామర్థ్యం పరంగా అతిపెద్దవి. కొన్ని ఖచ్చితమైన రకపు మెమరీ చిప్‌ను బట్టి 100,000 సార్లు  వ్రాసే / తొలగించే  పని అనుమతిస్తాయి, సాధారణ పరిస్థితులలో (షెల్ఫ్ నిల్వ సమయం) 10, 100 సంవత్సరాల మధ్య ఉంటుందని భావిస్తున్నారు.

యుఎస్‌బి ఫ్లాష్ డ్రైవ్‌లు తరచుగా నిల్వ, డేటా బ్యాకప్, కంప్యూటర్ ఫైళ్ళ బదిలీ కోసం ఉపయోగించబడతాయి. ఫ్లాపీ డిస్క్‌లు లేదా సిడిలతో పోలిస్తే, అవి చిన్నవి, పని వేగంగా జరిగేటట్లుగా వుంటాయి. గణనీయంగా ఎక్కువ సామర్థ్యాన్ని కలిగి ఉంటాయి, కదిలే భాగాలు లేకపోవడం వల్ల ఎక్కువ మన్నికైనవి. అదనంగా, అవి విద్యుదయస్కాంత క్షేత్రాలచే  ప్రభావితం కావు (ఫ్లాపీ డిస్కుల మాదిరిగా కాకుండా), ఎక్కువ కాలం మన్నుతాయి. సుమారు 2005 వరకు, చాలా డెస్క్‌టాప్, ల్యాప్‌టాప్ కంప్యూటర్‌లు యుఎస్‌బి పోర్ట్‌లతో పాటు ఫ్లాపీ డిస్క్ డ్రైవ్‌లతో సరఫరా చేయబడ్డాయి, అయితే యుఎస్‌బి పోర్ట్‌లను విస్తృతంగా స్వీకరించిన తరువాత ఫ్లాపీ డిస్క్ డ్రైవ్‌లు వాడుకలో లేవు. 1.44MB తో పోలిస్తే పెద్ద యుఎస్‌బి డ్రైవ్ సామర్థ్యం ఎక్కువ 

యుఎస్‌బి ఫ్లాష్ డ్రైవ్‌లు యుఎస్‌బి మాస్ స్టోరేజ్ డివైస్ క్లాస్ ప్రమాణాలను ఉపయోగిస్తాయి, వీటిని విండోస్, లైనక్స్, , ఇతర యునిక్స్ లాంటి సిస్టమ్స్ వంటి ఆధునిక నిర్వహణ వ్యవస్థలు, అలాగే అనేక BIOS బూట్ రామ్(ROM)లు స్థానికంగా మద్దతు ఇస్తాయి. యుఎస్‌బి 2.0 మద్దతు ఉన్న యుఎస్‌బి డ్రైవ్‌లు సిడి-ఆర్‌డబ్ల్యు లేదా డివిడి-ఆర్‌డబ్ల్యూ డ్రైవ్‌ల వంటి పెద్ద ఆప్టికల్ డిస్క్ డ్రైవ్‌ల కంటే ఎక్కువ డేటాను నిల్వ చేయగలవు, వేగంగా బదిలీ చేయగలవు, ఎక్స్‌బాక్స్ వన్, ప్లేస్టేషన్ 4, డివిడి ప్లేయర్స్, ఆటోమొబైల్ ఎంటర్టైన్మెంట్ వంటి వ్యవస్థలు, స్మార్ట్‌ఫోన్‌లు, టాబ్లెట్ కంప్యూటర్‌లు వంటి అనేక  చేతిలోపట్టే గణన యంత్ర పరికరాల్లో వాడుకోవచ్చు. అయితే అదే సాంకేతికాలపై ఆధారపడిన  SD కార్డ్ స్మార్ట్ ఫోనులు, టాబ్లెట్ కంప్యూటరులకు  బాగా సరిపోతుంది. 

ఒక ఫ్లాష్ డ్రైవ్‌లో సర్క్యూట్ మూలకాలను మోసే చిన్న ప్రింటెడ్ సర్క్యూట్ బోర్డ్, ఒక యుఎస్‌బి కనెక్టర్, విద్యుత్తు వాహకనిరోధంతోపాటు ప్లాస్టిక్, లోహ లేదా రబ్బరైజ్డ్ కేసులో రక్షించబడతాయి, ఉదాహరణకు వాటిని జేబులో లేదా తాళపు చెవి గొలుసుపై తీసుకెళ్లవచ్చు. యుఎస్‌బి కనెక్టర్‌ను తొలగించగల మూత ద్వారా లేదా డ్రైవ్ యొక్క శరీరంలోకి ఉపసంహరించుకోవడం ద్వారా రక్షించబడవచ్చు, అయినప్పటికీ అసురక్షితంగా ఉంటే అది దెబ్బతినే అవకాశం లేదు. చాలా ఫ్లాష్ డ్రైవ్‌లు ప్రామాణిక కంప్యూటర్ -యుఎస్‌బి కనెక్షన్‌ను ఉపయోగిస్తాయి. ఇది వ్యక్తిగత కంప్యూటర్‌లో పోర్ట్‌తో కనెక్షన్‌ని అనుమతిస్తుంది, అయితే ఇతర ఇంటర్‌ఫేస్‌ల కోసం డ్రైవ్‌లు కూడా ఉన్నాయి. యుఎస్‌బి ఫ్లాష్ డ్రైవ్‌లు యుఎస్‌బి కనెక్షన్ ద్వారా కంప్యూటర్ నుండి విద్యుత్తు శక్తిని పొందుతాయి. కొన్ని పరికరాలు పోర్టబుల్ మీడియా ప్లేయర్ యొక్క కార్యాచరణను యుఎస్‌బి ఫ్లాష్ నిల్వతో మిళితం చేస్తాయి; ప్రయాణంలో సంగీతాన్ని ప్లే చేయడానికి ఉపయోగించినప్పుడు మాత్రమే వాటికి బ్యాటరీ అవసరం. 

## ప్రస్తావనలు

వర్గం:యుఎస్‌బి
వేట

[thumbnail|280px|[Boar hunting, tacuinum sanitatis casanatensis (14th century)]]

**వేట** ప్రాచీనకాలంలో జీవనాధారమైన వృత్తి.

అనాది కాలంలో ఆహారం కోసం మాత్రమే వేటాడే మనిషి తర్వాత కాలంలో వినోదం కోసం లేదా వ్యాపారం కోసం జంతువులను, పక్షులను చంపడం ప్రారంభించాడు. ఇలా వేటాడే వ్యక్తిని వేటగాడు లేదా బోయవాడు అంటారు.

వేట మూలంగా ఎన్నో జీవజాతులు అంతరించిపోతున్నాయి. అందువలన ఆధునిక కాలంలో జీవులను వేటాడడం చాలా దేశాలలో చట్టరీత్యా నిషేధించడం జరిగింది. జాలరి వాళ్ళు నదులు, సముద్ర జలాల్లో చేపలను ఆహారం కోసం వలల సహాయంతో పట్టుకోవడం లేదా చంపడం కూడా వేట కిందకే వస్తుంది. 
సాధారణంగా జింకలను, పందులను మాంసం కోసం వృత్తి రీత్యా వేటాడుతారు. పులులు, సింహాలు, ఏనుగులను వినోదం కోసం వేటాడుతారు. ఏనుగులు చాలా బలమైన జంతువులు కాబట్టి వీటికోసం ప్రత్యేకంగా కందకాలు త్రవ్వుతారు.

హిందూ పురాణాలైన రామాయణం, మహాభారతంలో రాజులు వేటాడటం సాంప్రదాయంగా పేర్కొనడం జరిగింది. వేటాడటం లేదా మాంసం తినడం జైనమతంలో నిషేధం. ఎందుకంటే అన్ని జీవాలను సమానంగా చూడాలని జైనం ప్రభోదిస్తుంది. బౌద్ధంలో కూడే ఇదేరకమైన సాంప్రదాయం అమల్లో ఉంది.

న్యూజీలాండ్కు వేటకు సంబంధించి బలమైన చరిత్ర ఉంది. భారతదేశంలో భూస్వామ్య వ్యవస్థ, వలసవాదుల పరిపాలనలో ఉన్నపుడు వేటను ఒక ఆటగా భావించేవాళ్ళు. ప్రతీ మహారాజు లేదా జమీందారు దగ్గర కొద్ది మంది వేటగాళ్ళు ఉండేవాళ్ళు. వీరిని షికారీలు అని పిలిచేవారు. వీరు జన్మత: వేటను వంటబట్టించుకున్న వాళ్ళు. వీళ్ళని మామూలుగా ప్రాంతీయంగా నివసించే కొన్ని తెగల నుండి ఎంచుకునేవారు. వీరికి వేటాడటంలో ఎన్నో సాంప్రదాయకమైన మెళుకువలు తెలిసి ఉండేవి.

## మూలాలు

వర్గం:వృత్తులు
స్వప్నం

[300px|right|thumb|"The Knight's Dream" by [Antonio de Pereda]]
నిద్రకి చెందిన కొన్ని స్థితులలో అసంకల్పితంగా మనసులో మెదిలే భావాల, భావావేశాల, ఐంద్రియ సంవేదనల సందోహాలని **స్వప్నాలు** లేదా **కలలు** (Dream) అంటారు. కలల యొక్క అంతరార్థం ఏమిటో, వాటి ప్రయోజనం ఏమిటో ఇప్పటికీ మనకి పూర్తిగా అర్థం కాదు. కాని కలల గురించి ఎంతో ఊహాగానం, అనిర్ధారిత చింతన మనకి చరిత్రలో కనిపిస్తుంది. కలల యొక్క శాస్త్రీయ అధ్యయనాన్ని ఓనేరాలజీ (Oneirology) అంటారు. 
కలలు ఎంతో స్ఫూర్తి దాయకం కావడమే కాక, చాలా అనిర్ధారిత నమ్మకాలకి తావు ఇవ్వడం, కలల సుదీర్ఘమైన చరిత్ర లో మనకి కనిపిస్తుంది. కలలలో ఏదో అంతరార్థం ఉందన్న నమ్మకం, కలల సహాయంతో భవిష్యత్తుని తెలుసుకోవచ్చన్న నమ్మకం ఎన్నో సమాజాలలో అనాదిగా చలామణిలో ఉంది. కలలని కేవలం భౌతికంగా, జీవ శాస్త్ర దృక్పథంతో చూస్తే అవి నిద్రావస్థలో నాడీ సంకేతాల చలనాలకి ఫలితాలుగా చెప్పుకోవచ్చు. మనస్తత్వ శాస్త్రం దృష్ట్యా చూస్తే అవి ఉపచేతనలో జరిగే చలనాలకి ప్రతిబింబాలుగా చెప్పుకోవచ్చు. అధ్యాత్మికంగా చూస్తే దివ్య సందేశాలు గానో, భవిష్యత్తుని తెలిపే దూతలు గానో చెప్పుకోవచ్చు. ఎన్నో సంస్కృతులలో స్వప్న సంపోషణ అనే ఆచారం ఉన్నట్టు తెలుస్తోంది. స్వప్న సంపోషణ అంటే భవిష్యత్తుని సూచించే, దైవం నుండి వచ్చే కలలని జాగ్రత్తగా పోషించుకోవడం, కాపాడుకుని పెంచుకోవడం అన్నమాట.
## పీడ కలలు
భావోద్వేగాలు, సంఘర్షణ, ఆందోళనల కారణంగానే పీడకలలు సంభవిస్తాయి.మనిషి మేల్కొనే సమయంపై ఇవి ఎలాంటి ప్రభావాన్ని చూపవు.ప్రతి పదిమందిలో ఒకరిని భయోత్పాతంతో కూడిన కలలు వెంటాడుతున్నాయి.నిద్రలో ఒక్కసారిగా ఉలిక్కిపడి లేస్తున్నారు. మెట్లపై/మేడపై నుంచి పడిపోయినట్లు, ఎవరో వెంటాడుతున్నట్లు, పక్షవాతం సోకినట్లు,వాహనం/రైలు ఆలస్యమైనట్లు, ఆత్మీయుల్లో ఎవరో చనిపోయినట్లు,జుట్టు, పళ్లు రాలిపోవడం, బట్టతల, పరీక్షల భయం పీడిస్తూ అధికంగా పీడకలలు వస్తాయి.

## భాషా విశేషాలు
తెలుగు భాషలో కల పదానికి నామవాచకంగా A dream అని అర్ధము.  ఉదా: "కలలోన భామల కామింపగా నేల" Why waste your soul in dreams on the fair? కలగను v. n. అనగా To dream.

కల adj. విశేషణంగా (in composition) All, various; actual అని అర్ధము. ఉదా: కలకాలము at all times. కలగూర various herbs. కలరూపు the actual appearance.

కల లేదా గల An affix. కొన్ని పదాలకు అనుబంధంగా The participle of కలుగు. Possessed of అని అర్ధం. ఉదా: బుద్ధిగల sensible.

## మూలాలు

* Rüya Tabirleri

వర్గం:శరీర ధర్మ శాస్త్రము
సనత్కుమారులు

**సనత్కుమారులు** లేదా **సనకసనందాదులు** బ్రహ్మ మానస పుత్రులు. వీరు సనకుడు, సనాతనుడు, సనందనుడు, సనత్కుమారుడు. వీరు జీవితపర్యంతం బ్రహ్మచర్యం పాటించి మహామహిమాత్ములైన ఋషులుగా పేరుపొందారు. సనకసనందాదులు నిత్యబాల్యాన్ని నిరంతర కౌమారదశను వరంగా పొందారు.ధర్మప్రజాపతి పుత్రులు.వీరితల్లి హింస.సనకసనందాదులు, సప్తర్షులు, పదునాలుగు మనువులు నా సంకల్పంవలన జన్మించి సమస్త ప్రాణులను సృష్టించారు అని కృష్ణుడు అంటాడు.సృష్టిని పెంపొందించండి అని బ్రహ్మ వీరిని కోరితే సృష్టి చేయటం ఇష్టం లేక తపస్సుచేస్తూ కాలంగడిపారు.బ్రహ్మ సన అని పలకటంతో వీరు పుట్టారు.

భాగవత పురాణం 12 మంది మహా భక్తులు పేర్కొనబడ్డారు. వీరు జీవన్ముక్తులైనా విష్ణువు భక్తులై దేశ సంచారులుగా భగత్సేవచేస్తూ జీవిస్తారు. అందరిలోకి పెద్దవారైనా సనత్కుమారులు చిన్నపిల్లలుగా సంచరిస్తుంటారు. వీరు హిందూ పురాణాలో విశిష్టమైన పాత్ర పోషించారు.

ఒకనాడు విష్ణు దర్శనార్ధం విచ్చేసిన సనత్కుమారులకను అడ్డగించిన జయవిజయులు శాపానికి గురైనారు. తత్ఫలితంగా మూడు జన్మలు విష్ణువుకు విరోధులుగా భూలోకంలో జన్మించాల్సి వచ్చింది. వీరే భాగవతంలోని హిరణ్యాక్షుడు, హిరణ్యకశిపుడు, మహాభారతంలోనిశిశుపాలుడు, దంతవక్తృడు, రామాయణంలోని రావణుడు, కుంభకర్ణుడు.

## మూలాలు


వర్గం:పురాణ పాత్రలు
వర్గం:హిందూ ఋషులు
ప్రాథమిక విద్య

thumb|ప్రాథమిక పాఠశాలలో విద్యనభ్యసిస్తున్న బాలబాలికలు
**ప్రాథమిక విద్య** అనగా  1 నుండి 5 తరగతులలో (ప్రాథమిక పాఠశాల), 6 నుండి 11 సంవత్సరాల వయస్సు గల పిల్లలకు విద్య. 2010 ఏప్రిల్ 1 నుండి కేంద్ర ప్రభుత్వం ప్రాథమిక నిర్బంధ విద్య అనే చట్టాన్ని చేసింది. ఈ చట్టాన్ని చేయడం ద్వారా భారత్ ఇదివరకే ఇలాంటి చట్టాన్ని చేసి ఉన్న 130 దేశాల సరసన చేరింది.

## అవిభాజ్య ఆంధ్రప్రదేశ్ లో ప్రాథమిక విద్య

2007-08 లెక్కల ప్రకారం నిర్వహణ పద్ధతి ప్రాతిపదికన గణాంకాలు ఈ విధంగా ఉన్నాయి.

; పాఠశాలల సంఖ్య

; పిల్లల నమోదు ప్రకారం

; ఉపాధ్యాయుల ప్రాతిపదికన
 

ఈ రంగంలో గణనీయమైన మార్పులకోసం కేంద్రప్రభుత్వం సర్వ శిక్షా అభియాన్ అనే పథకం రాష్ట్రప్రభుత్వ సహకారంతో అమలుచేస్తున్నది.

## ఇవీ చూడండి
* అసర్
* ప్రాధమికోన్నత విద్య
* ఉన్నత పాఠశాల విద్య
* విశ్వవిద్యాలయ విద్య
* భారత ప్రగతి ద్వారం

## మూలాలు

## లింకులు
*శోధనతో భారతదేశ పాఠశాలల వివరాలు (స్కూల్ రిపోర్ట్ కార్డ్స్ సైటు) 

వర్గం:విద్య
వర్గం:భారతదేశంలో విద్య
వర్గం:ఆంధ్రప్రదేశ్‌లో విద్య
జోహాన్స్ గుటెన్‌బర్గ్

**జోహాన్స్ గుటెన్‌బర్గ్** (ఆంగ్లం : **Johannes Gensfleisch zur Laden zum Gutenberg** "జోహాన్నెస్ గెన్‌ఫ్లీష్ జుర్ లాడెన్ జుమ్ గుటెన్‌బర్గ్") (సిర్కా : 1398 - ఫిబ్రవరి 3, 1468) జర్మనీకి చెందిన బంగారుపని చేసేవాడు, ముద్రణాకారుడు. ఇతడు ముద్రణా-యంత్రాన్ని (ప్రింటింగ్ ప్రెస్) ను 1439 లో కనిపెట్టాడు. ఇతని ప్రధానంగా చేసిన పని గుటెన్‌బర్గ్ బైబిల్ (42-లైన్ల బైబిల్ అని పరిచయం) ముద్రణ, ఇతడి నైపుణ్యానికి నిదర్శన..
thumb|250x250px|గుటెన్‌బర్గ్ నైపుణ్యం, ముద్రణా-ప్రూఫ్ ను సరిచూస్తున్నాడు.
## ఇవీ చూడండి
* ముద్రణ
* టైపోగ్రఫీ
* ఇన్‌కునాబులమ్
* పుస్తకం-చరిత్ర

## మూలాలు

## బయటి లింకులు

* English homepage of the Gutenberg-Museum Mainz, Germany.
* Historical overview of printing at the Silk Road site.
* The Digital Gutenberg Project: the Gutenberg Bible in 1,300 digital images, every page of the University of Texas at Austin copy.

వర్గం:1398 జననాలు
వర్గం:1468 మరణాలు
వర్గం:జర్మనీ
వర్గం:ప్రపంచ ప్రసిద్ధులు
వర్గం:శాస్త్రవేత్తలు
వర్గం:ఆవిష్కర్తలు
బుద్ధి

**బుద్ధి** లేదా **బుద్ధి** అనేది మతి; తెలివి; ఎరుక; జ్ఞానం; మనస్సు; మూర్ఛాదుల నుంచి తేరుకోవడం; ఆలోచన; సుఖదుఃఖాలు మొదలగు ఎనిమిది ధర్మాలు గల ఒక ప్రకృతి పరిణామం. దీనినే నిశ్చయాత్మక వృత్తిగల అంతఃకరణం అని కూడా అంటారు.

బుద్ధి మానవులకు మాత్రమే దేవుడు ప్రసాదంచిన గుణము. దీని ద్వారా ధర్మాచరణము చేసి మానవత్వాన్ని రక్షించాలి. ఇలాంటి బుద్ధి కలిగియున్న మనిషిని బుద్ధిమంతుడు అంటారు.

## భాషా విశేషాలు
బుద్ధి [ buddhi ] buddhi. n. Intelligence, intellect, understanding, mind, judgement, sense, wisdom, intention, inclination. judgement, advice. ఇప్పుడు బుద్ధి వచ్చినది I have been taught a lesson, I am convinced of my fault. పడుచు బుద్ధి a childish whim or notion. బుద్ధి పుట్టించు to suggest an idea. బుద్ధి ఉదయించినది the thought occurred. ఇది నీకు బుద్ధి కాదు it is not wise on you part to do so. బుద్ధి (like చిత్తము) is a colloquial reply, equivalent to 'as you please.'బుద్ధి చెప్పు buddhi-cheppu. v. a. To admonish, exhort, advise. To reprimand or chastise. నాకు ఏమి బుద్ధి చెప్పుతారు what would you advise me to do? కొమారునికి బుద్ధి చెప్పినాడు he reprimanded his son. బుద్ధి పూర్వకముగా intentionally, on purpose, advisedly. నేను బుద్ధియెరిగిననాటనుండి as long as I can recollect. బుద్ధి యెరిగిన తర్వాత after he grew to be a man. బుద్ధి తెచ్చుకొను buddhi-teṭsṭsu-konu. v. n. To come to one's senses or recover one's wits. బుద్ధిమంతుడు buddhi-mantuḍu. n. A sensible person, a wise man. బుద్ధిగలవాడు. బుద్ధిహీనత buddhi-hīnata. n. Stupidity, folly. అవివేకము. బుద్ధిహీనుడు buddhi-hīnuḍu. n. A fool, a man devoid of sense.

## ఇవి కూడా చూడండి
*బుద్ధుడు 
*బుద్ధిమంతుడు (సినిమా)

వర్గం:మానసిక శాస్త్రము
అప్పనవీడు

**అప్పనవీడు**, పశ్చిమ గోదావరి జిల్లా, పెదపాడు మండలానికి చెందిన రెవెన్యూయేతర గ్రామం గ్రామం. అప్పనవీడు గ్రామంలో శ్రీఅభయాంజనేయ స్వామి ఆలయం ఉంది.ఈ గ్రామం జాతీయరహదారి నెం:16 (NH-16) నకు ఆనుకొని ఉంది.
right|thumb|250px|అప్పనవీడు ఉన్నత పాఠశాల ద్వారం

## మూలాలు
ఏవిఎమ్ (కార్టూనిస్టు)

**AVM** గా 1968 నుండి వ్యంగ్య చిత్రాలు వేస్తున్న ఇతని అసలు పేరు **ఆలపాటి వెంకట మోహనగుప్త**. ఆంగ్లభాషలో తన పేరు అక్షర కూర్పు (Spelling) నుండి ప్రతిపదం మొదటి అక్షరాన్ని తీసుకొని తన కలం పేరును 'AVM'గా చేసుకుని తెలుగువారికి చిరపరిచిత వ్యంగ్య చిత్రకారులయ్యాడు. బాపు, వడ్డాది పాపయ్య లకు ఏకలవ్య శిష్యుణ్ణని వినయంగా చెప్పుకునే ఇతడు, బాపు వ్యంగ్య చిత్రాల వల్ల ప్రేరణ పొంది కార్టూనింగ్ రంగానికి వచ్చాడు. బొమ్మలు గీయటం కష్టపడి మదరాసు డ్రాయింగ్ స్కూలులో నేర్చుకున్నాడు.

## వ్యక్తిగతం
ఇతను 1947వ సంవత్సరం మార్చి 12 న విజయవాడలో జన్మించాడు. ఇతడి తండ్రి ఆలపాటి కమలనాభరావు, తల్లి ఆలపాటి దమయంతి. చదువు పి.యు.సి (Pre University Course present Intermediate)ముగించి అవసరార్ధం వ్యాపారంలో తన వంతు బాధ్యతలను నిర్వహించవలసి వచ్చింది. ప్రస్తుతం విజయవాడలో స్వంత వ్యాపారం చేసుకుంటున్నాడు. ఇతని భార్య రత్న ప్రబావతి, వివాహం ఏప్రిల్ 16, 1971న జరిగింది. వీరికి ఇద్దరు కుమారులు ఉమా శంకర్, కిరణ్‌బాబు.

## వ్యంగ్య చిత్రకారుని ప్రగతి
125px|left|thumb|'''పిడుగు''' సంపుటి ముఖచిత్రం
బాపు, జయదేవ్ ల కార్టూన్లతో ఎంతగానో ప్రబావితుడై, వడ్డాది పాపయ్య గారి చిత్రాలను చూసి ప్రేరితుడై, బొమ్మలు గీయటం నేర్చుకోవాలని నిశ్చయించుకుని మద్రాసులో లైన్ డ్రాయింగ్‌ హైయ్యర్ గ్రేడ్ నేర్చుకుని వచ్చాడు. తన నైపుణ్యానికి మెరుగులు దిద్దుకోవటానికి డ్రాయింగ్ మాస్టారు వేణుగోపాలరావు వద్ద అనేక మెళుకువలు నేర్చుకున్నాడు. ఇతని మొట్టమొదటి వ్యంగ్య చిత్రం 1968వ సంవత్సరంలో యువ మాసపత్రికలో అచ్చయింది. అప్పటినుండి అసంఖ్యాకంగా అనేక కార్టూన్లు అన్ని ప్రముఖ వార/మాస పత్రికలో ప్రచురించారు. తన గురువైన బాపు (ముళ్ళపూడి వెంకటరమణతో కలసి) సృష్టించిన బుడుగుకు తోడుగా "పిడుగు" అన్న కార్టూన్ పాత్రను పాఠకలోకం మీదకు వదిలాడు. ఇంతేకాక అనేక చిత్రకథలను రచించి/చిత్రించి బాల సాహిత్యానికి తనవంతు కృషిని అందించాడు. కార్టూన్లను అనేక సంపుటాలుగా కూడా ప్రచురించాడు. ఇతని కార్టూన్ల సంకలనాలు, ఔత్సాహిక వ్యంగ్య చిత్రకారులకు, కార్టూనింగ్ అధ్యయనం చెయ్యటానికి ఎంతగానో ఉపకరిస్తాయి.

## వ్యంగ్య చిత్ర ప్రత్యేకతలు
పొందికైన బొమ్మలు, వంకర టింకర లేని చక్కటి ముఖ భంగిమలు,అవసరానికి మించని ఇతర వివరాలు, సహజత్వాన్ని దగ్గరగా రంగులు, మాటల పొదుపుతో పదునైన సంభాషణలు వీరి కార్టూన్లలో కనపడుతుంటాయి.

## వ్యంగ్య చిత్రమాలిక

Image:AVM_CARTOONwikipedia_2.gif|**తన చెల్లెలు ముందు పరువు నిలబెట్టమని వేడుకుంటున్న భర్త!!**
Image:AVM_CARTOONwikipedia_3.gif|**రాబోయ్యే బంధువులెవరో ఇట్టే కనిపెట్టిన బాలుడు**
Image:AVM_CARTOONwikipedia_4.gif|**అద్దెకు ఇంకా చేరకుండానే, ఇంటి యజమానిని వేధిస్తున్న ఒక ప్రభుద్ధుడు** 
Image:AVM_CARTOON_wikipedia5.gif|**సైటు అనగానే నోరు ఊరి కబ్జాకు ఉవ్విళ్ళూరుతున్న ఒక రాజకీయ నాయకుడు**
Image:AVM_CARTOON_wikipedia_6.gif|**భర్తను మాట్లాడనివ్వని భార్య**

Image:AVM_CARTOONwikipedia_8.gif|**AVM పరిచయం**
Image:|Caption2


వర్గం:1947 జననాలు
వర్గం:కృష్ణా జిల్లా కార్టూనిస్టులు
వర్గం:జీవిస్తున్న ప్రజలు
వర్గం:వ్యంగ్య చిత్రకారులు
వర్గం:విజయవాడ వ్యక్తులు
పి.ఎన్.ఎస్. ఘాజీ

thumb|264x264px|1964 లో లాంగ్ ఐల్యాండ్ సౌండ్లోని ఫిలడెల్ఫియా నావల్ షిప్యార్డ్ వద్ద ఫ్లీట్ స్నార్కెల్ గా మార్చబడిన పి.ఎన్.ఎస్. ఘాజీ గ పిలువబడిన డయాబ్లో (AGSS-479).
**పి.ఎన్.స్. ఘాజీ** పాకిస్తాన్ దేశపు నౌకా దళానికి చెందిన జలాంతర్గామి. అమెరికా సంయుక్త రాష్ట్రాల ద్వారా నిర్మించబడిన ఈ జలాంతర్గామి అసలు పేరు యు.ఎస్.ఎస్ డయాబ్లో గా 1944 నుండి 1963 వరకు సేవలందించిన ఈ జలాంతర్గామి పిదప పాకిస్థాన్ దేశానికి లీజు కింద ఇవ్వడం జరిగింది.

1965 ఇండో-పాక్ యుద్ధం లో భారత నౌకా దళాలకు సవాలుగా మిగిలిన ఈ జలాంతర్గామి పాకిస్థాన్ నౌకా దళానికి విశేషసేవలందించింది. 1971 ఇండో-పాక్ యుద్ధం సమయంలో ఘాజీ ను తూర్పు-పాకిస్థాన్(బంగ్లాదేశ్) విముక్తి కోసం సేవలందిస్తున్న ఐ.ఎన్.ఎస్. విక్రాంత్ కు విరుగుడు గా నియోగించింది. నవంబరు 14 1971 న కరాచీ పోర్టు నుండి బయలుదేరిన ఘాజీ, 3000 కి.మీ.లు అరేబియా సముద్రం నుండి హిందూ మహా సముద్రం మీదుగా ప్రయాణించి, బంగాళాఖాతపు భారత జలాలలో ప్రవేశించింది. అయితే ఘాజీ ఉనికిని ముందే పసిగట్టిన భారత నౌకాదళం విక్రాంత్ ను అండమాన్ దీవులకు తరలించటం, విక్రాంత్ జాడ కనుగొనలేక ఘాజీ తన కార్యాచరణ లో విఫలం కావడం జరిగింది. తదుపరి లక్ష్యం కింద "విశాఖపట్టణం" లోని భారత తూర్పు నావికా దళ ముఖ్య విభాగాన్ని ముంచి వేసే ఆలోచన తో విశాఖ నగర జలాల్లో పొంచి ఉండగా, భారత నావికా దళం దాడి కి గురై 4 డిసెంబరు 1971 న విశాఖ సమీపాన మునిగిపోయింది. 92 మంది నావికులు కల ఈ జలాంతర్గామి మునక భారత ఉపఖండం లోని తొలి నావికాదళ-ప్రమాదంగానూ, 1971 ఇండో-పాక్ యుద్ధం లో పాకిస్థాన్ కు తీరని ఓటమి నూ మిగిల్చించిన ఈ జలాంతర్గామి మునక భారత నావికాదళ విజయాలలో పేరెన్నిక గన్నది.మొట్టమొదటి సారి పాకిస్తాన్ తూర్పు భారత తీరం పై దాడికి ఉపయోగించిన నౌక.  

ఇప్పటికీ ఈ జలాంతర్గామి విశాఖనగర సమీప జలాలలో సముద్రపు అట్టడుగున బురద లో కూరుకొని ఉంది.

## మూలాలు

వర్గం:భారత జలాంతర్గాములు
కోళ్లూరు గనులు

thumb|250x250px|కో-ఇ-నూర్ వజ్రానికి ప్రతి రూపం
ఆంధ్రప్రదేశ్ రాష్ట్రం, పల్నాడు జిల్లా, బెల్లంకొండ మండలంలో కృష్ణా నదీ పరీవాహక ప్రాంతాన ఉన్న కోళ్లూరులో వజ్రాల గనులున్నాయి. ప్రపంచ ప్రఖ్యాతి గాంచిన వజ్రాలు ఇచ్చట లభించాయి. ఆంధ్రదేశానికి రత్నగర్భ అను పేరు కోళ్లూరు గనుల వల్ల సార్థకమయ్యింది. ప్రఖ్యాత వజ్ర వ్యాపారి జాన్ బాప్టిస్ట్ టావర్నియర్ కోళ్లూరు, పరిటాల గనులు సందర్శించాడు. ఈ ప్రాంత నదీ గర్భంలో రంగురాళ్ళవేట ఇప్పటికీ కొనసాగుతోంది..

## వజ్ర సంపద

గోలకొండ సంస్థానంలో పనిచేసిన పారశీకుడు మీర్ జుంలా పరిటాల-కొల్లూరు గనులనుండి చాల వజ్రాలు వెలికి దీయించి సుల్తాను పరం చేశాడు. వజ్రవ్యాపారులు టావర్నియర్, విలియం మెథోల్డ్ మున్నగు వారు కొల్లూరు గనులు సందర్శించి అచటి ప్రాభవం గురించి వివరంగా వ్రాశారు. క్రీ. శ. 1618లో 60,000 మంది పనివారు బండ్లకొద్దీ వజ్రాలు వెలికి తీసేవారని వ్రాయబడింది.

కొల్లూరు గనులలో దొరికిన విశ్వ విఖ్యాత వజ్రాలు:

* కోహినూరు వజ్రం - (186 ct) - బ్రిటీష్ క్రౌన్ జ్యూవెల్స్
* మహా మొగల్ డైమండ్ - (787 ct) - నాదిర్ షా ఢిల్లీని ఓడించిన పిదప కనబడలేదు. 
* పిట్ లేక రీజంట్ వజ్రం - (410 ct) - అపోలో గ్యాలరీ, లూవర్ మ్యూజియం, పారిస్
* ఆర్లాఫ్ వజ్రం - (300 ct) - డైమండ్ ట్రెజరీ, క్రెమ్లిన్, మాస్కో
* నిజాం వజ్రం - (440 ct) - నిజామ్ ట్రెజరీ, హైదరాబాదు
* హోప్ వజ్రం - (67 ct) - స్మిత్సోనియన్ సంస్థ, వాషింగ్టన్
* గోల్కొండ వజ్రం (135 ct) - డంకింగ్స్ జ్యూవెలర్స్, మెల్బోర్న్, ఆస్ట్రేలియా
* కోళ్లూరు వజ్రం - (63 ct) - టేవర్నియర్ కొన్నాడు, ప్రస్తుతం వున్న ప్రదేశం తెలియదు

## మూలాలు

వర్గం:ఆంధ్రప్రదేశ్
వర్గం:గనులు
ఐ.ఎన్.ఎస్. విక్రాంత్

thumb|right|319x319px|ఐ.ఎన్.ఎస్. విక్రాంత్.

**ఐ.ఎన్.ఎస్. విక్రాంత్** (పూర్వపు పేరు **HMS ''Hercules'' (R49)**) భారత నౌకాదళానికి చెందిన ఒక *మెజెస్టిక్* వర్గానికి చెందిన తేలికపాటి విమాన వాహక నౌక. 

నౌక నిర్మాణ కార్యక్రమాన్ని విక్కర్స్ ఆర్మ్‌స్ట్రాంగ్ 1943 నవంబరు 12 న టైన్ లో చేపట్టారు. 1945 సెప్టెంబరు 22 లో నౌక జలప్రవేశం చేసింది.  

## చరిత్ర
రెండవ ప్రపంచ యుద్ధం సమయంలో బ్రిటిషు రాయల్ నేవీ కోసం HMS హెర్క్యులస్‌గా ఈ ఓడ నిర్మాణం మొదలైంది. కానీ యుద్ధం ముగియడంతో నిర్మాణాన్ని ఆపివేసారు. 1957 లో భారతదేశం ఈ అసంపూర్ణ వాహక నౌకను కొనుగోలు చేసింది. 1961లో నిర్మాణం పూర్తయింది. విక్రాంత్, భారత నావికాదళపు తొలి విమాన వాహక నౌకగా ప్రారంభించబడింది. 1971 భారత పాకిస్తాన్ యుద్ధం సమయంలో తూర్పు పాకిస్తాన్ నౌకాదళ దిగ్బంధనాన్ని అమలు చేయడంలో ఇది కీలక పాత్ర పోషించింది. తరువాతి సంవత్సరాలలో, ఓడ ఆధునిక విమానాలు దిగేలా దీనికి పెద్ద పునర్నిర్మాణం చేసారు. 1997 జనవరిలో దీన్ని సేవ నుండి తప్పించి, నిలిపివేసారు. 2012 వరకు ముంబై లోని నావల్ డాక్స్‌లో మ్యూజియం షిప్‌గా భద్రపరచారు. అయితే దీని నిర్వహణకు తగు నిధులను మహారాష్ట్ర ప్రభుత్వం కేటాయించనందున మ్యూజియాన్ని మూసేసారు. 2014 జనవరిలో ఈ ఓడను ఆన్‌లైన్ వేలం ద్వారా రూ 60 కోట్లకు విక్రయించారు. సుప్రీంకోర్టు తుది అనుమతి తర్వాత 2014 నవంబరు 22 న నౌకను విడగొట్టి చెత్త కింద మార్చేయడం మొదలైంది.

## ఇవీ చూడండి
* భారత నావికా దళం
* విమాన వాహక నౌకల జాబితా
* ఐ.ఎన్.ఎస్. విరాట్
* ఐ.ఎన్.ఎస్. విక్రమాదిత్య
* కొత్త ఐ.ఎన్.ఎస్. విక్రాంత్ (2013): భారత్ దేశీయంగా నిర్మిస్తున్న విమాన వాహక నౌక

## మూలాలు

## బయటి లింకులు
* Bharat Rakshak's note on the INS Vikrant
* Operations aboard the INS Vikrant in the Bay of Bengal - Article on the 1971 war ops as published in an anniversary online paper *The Liberation Times*.
* Video of INS Vikrant operations.

వర్గం:భారతీయ యుద్ధనౌకలు
వర్గం:విమాన వాహక నౌకలు
పరకాయప్రవేశం

**పరకాయప్రవేశం** ఒక ప్రాచీనమైన కళ. ఈ కళ తెలిసిన వ్యక్తి మరణించిన జంతువుల లేదా మనుషుల శరీరం (కాయం) లోనికి ప్రవేశించి ఆ జీవి  శరీరంతో కొన్ని పనులు చేసి అవసరం తీరిన తరువాత తిరిగి ఆ శరీరాన్ని వదలి తన శరీరంలోని ప్రవేశించవచ్చును. అయితే అంతవరకు వదలిన తన శరీరం జాగ్రత్తగా భద్రపరచవలసిన అవసరం ఉన్నది. లేనియెడల పరకాయప్రవేశం చేసిన శరీరంతోనే సంచరించాల్సి ఉంటుంది. పరుల శరీరంలో ప్రవేశించే విద్య కాబట్టి పర కాయ ప్రవేశం అని పేరువచ్చినది. అజపాన మహా మంత్రం యొక్క సంకల్ప మాత్రం చేతనే పరకాయప్రవేశం చేయ వీలుపడును.

## శంకరాచార్యుని పరకాయ ప్రవేశం
thumb|పరకాయ ప్రవేశ విద్యా పారంగతుడు ఆది శంకరాచార్య
శంకరాచార్యుడు మండన మిశ్రునితో వాదనకు దిగుతాడు. సమస్త విషయాల పట్ల పూర్తి అవగాహనతో అద్వైతంపై చేసిన వాదనలో మండన మిశ్రుడు అందులోలేక పోతాడు. మండన మిశ్రుడు ఓడిపోయే సమయంలో అతని భార్య ఉభయ భారతీదేవి శాస్త్ర చర్చలో వాదనకు దిగుతుంది. ఆమె శంకరునికి తెలియని కామశాస్త్రంపై ప్రశ్నలు అడుగుతుంది. అతనికి ఈ విషయాల పట్ల అవగాహన లేక పోవడంతో తనకు ఈ ప్రశ్నలకు సమాధానము చెప్పడానికి కొంత సమయం కావాలని అడుగుతాడు. అందుకు వాళ్ళు అంగీకరిస్తారు. శంకరుడు శిష్యబృందంతో కలసి అడవి మార్గం గుండా వెళ్తున్నప్పుడు దారిలో అమరుక మహారాజు మరణించడం గమనిస్తాడు. శంకరుడు తన శరీరాన్ని ఒక గుహలో ఉంచి శిష్యులను కాపలాగా ఉంచి పరకాయ ప్రవేశం ద్వారా అమరుక మహారాజు శరీరంలోకి చేరి రాజ్యపాలన చేస్తాడు. రాణుల ద్వారా కామశాస్త్ర విషయాలను తెలుసుకుంటాడు. సుభిక్షంగా రాజ్యపాలన చేస్తున్న శంకరుని అభిరుచుల ద్వారా అంతఃపుర వాసులకు సందేహం కలుగుతుంది. రాజు శరీరంలోకి ఒక యోగి పుంగవుడు ప్రవేశించాడని భావించి రాజ్యంలో ఉన్న అనాథ శవాలను అన్వేషించి దహన సంస్కారాలు జరపవలసినదిగా భటులను ఆజ్ఞాపిస్తుంది రాణి. ఆ విషయం తెలుసుకున్న శంకరుడు అమరుక మహారాజు శరీరాన్ని వదలి తిరిగి తన శరీరంలోకి ప్రవేశిస్తాడు.  తరువాత మండన మిశ్రుని వద్దకు వెళ్ళి ఉభయ భారతీ దేవిని ఓడిస్తాడు. 

ఇలాంటి భారతీయ ప్రాచీన విలువైన విద్యల్ని, పురాతన పుస్తకాల్ని విదేశీయుల దండయాత్రలు,కులమత బేధాలతో కోపతాపాల ప్రదర్శనల్లో అందరూ  కలిసి ఎప్పుడో  తగులబెట్టి ఈ కాలం వరకు రాకుండా చేసారు.

## మూలాలు

## బాహ్య లంకెలు
* 
*Garikapati Narasimha Rao About Parakaya Pravesha Vidya | Nava Jeevana Vedam | ABN Telugu
వర్గం:కళలు